97/260/EY: Komission päätös, tehty 2 päivänä huhtikuuta 1997, yhteisön taloudellisesta tuesta simpukoiden sairauksia varten perustetun yhteisön vertailulaboratorion toiminnalle (Ainoastaan ranskankielinen teksti on todistusvoimainen)



Virallinen lehti nro L 104 , 22/04/1997 s. 0031 - 0031



KOMISSION PÄÄTÖS, tehty 2 päivänä huhtikuuta 1997, yhteisön taloudellisesta tuesta simpukoiden sairauksia varten perustetun yhteisön vertailulaboratorion toiminnalle (Ainoastaan ranskankielinen teksti on todistusvoimainen) (97/260/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY (1), sellaisena kuin se on viimeksi muutettuna päätöksellä 94/370/EY (2), ja erityisesti sen 28 artiklan 2 kohdan, sekä katsoo, että yhteisön vähimmäistoimista simpukoiden tiettyjen sairauksien torjumiseksi 22 päivänä joulukuuta 1995 annetun neuvoston direktiivin 95/70/EY (3) liitteessä A IFREMER, La Tremblade, Ranska on nimetty yhteisön vertailulaboratorioksi simpukoiden sairauksia varten, direktiivin 95/70/EY liitteessä B on määritelty kaikki laboratorion tehtävät ja velvollisuudet; yhteisön tuen edellytyksenä on se, että laboratorio täyttää kaikki kyseiset velvollisuudet, olisi säädettävä yhteisön taloudellisesta tuesta yhteisön vertailulaboratoriolle, jotta sitä voitaisiin avustaa kyseisessä direktiivissä tarkoitettujen tehtävien suorittamisessa ja velvollisuuksien täyttämisessä, yhteisön tuki myönnetään talousarvioon liittyvistä syistä yhdeksi vuodeksi, valvonnan vuoksi on tärkeää, että sovelletaan yhteisen maatalouspolitiikan rahoituksesta 21 päivänä huhtikuuta 1970 annetun neuvoston asetuksen (ETY) N:o 729/70 (4), sellaisena kuin se on viimeksi muutettuna asetuksella (EY) N:o 1287/95 (5), 8 ja 9 artiklaa, ja tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Yhteisö myöntää taloudellista tukea Ranskalle simpukoiden sairauksia varten perustetun yhteisön vertailulaboratorion direktiivin 95/70/EY liitteessä B tarkoitettujen tehtävien suorittamiseksi ja velvollisuuksien täyttämiseksi. 2 artikla La Trembladessa, Ranskassa sijaitsevan IFREMER-laboratorion on suoritettava 1 artiklassa tarkoitetut tehtävät ja täytettävä 1 artiklassa tarkoitetut velvollisuudet. 3 artikla Yhteisön taloudellisen tuen määräksi vahvistetaan enintään 90 000 ecua 1 päivästä tammikuuta 31 päivään joulukuuta 1997 väliseksi ajanjaksoksi. 4 artikla Yhteisön taloudellista tukea myönnetään seuraavien yksityiskohtaisten sääntöjen mukaisesti: - 70 prosenttia ennakkona Ranskan pyynnöstä, - loppusumma sen jälkeen, kun Ranska on esittänyt tekniset todisteet (kertomus) ja rahoitusta koskevat todisteet. Todisteet on esitettävä ennen 1 päivää maaliskuuta 1998. 5 artikla Asetuksen (ETY) N:o 729/70 8 ja 9 artiklaa sovelletaan soveltuvin osin. 6 artikla Tämä päätös on osoitettu Ranskan tasavallalle. Tehty Brysselissä 2 päivänä huhtikuuta 1997. Komission puolesta Franz FISCHLER Komission jäsen (1) EYVL N:o L 224, 18.8.1990, s. 19 (2) EYVL N:o L 168, 2.7.1994, s. 31 (3) EYVL N:o L 332, 30.12.1995, s. 33 (4) EYVL N:o L 94, 28.4.1970, s. 13 (5) EYVL N:o L 125, 8.6.1995, s. 1